Istrijčina

Istrijčina alebo istrorománčina (tal. istrioto, istroromanzo, staršie aj: istrianohttp://www.istrianet.org/istria/languages/italic/istrioto/nedves_dialetti.htm) je románsky jazyk resp. dialekt, ktorým dnes už hovorí len niekoľko stoviek osôb na juhozápadnom pobreží Istrie v Chorvátsku, a to v sídlach Rovinj, Bale, Galižana. Vodnjan a donedávna aj v obciach Fažana a Šišan. Dnes je jazyk silno ovplyvnený „istrobenátčinou“ a chorvátčinouhttp://www.ethnologue.com/language/ist/18http://wwwg.uni-klu.ac.at/eeo/Istriotisch.pdf  87.

Názov jazyka v istrijčine neexistuje, označuje sa len prostredníctvom názvov jednotlivých sídiel, v ktorých jazykom hovoria, teda rovignese, vallese, gallesanese, bumbaro, fasanese a sissanese.

 Klasifikácia 
Klasifikácia istrijčiny je sporná. Zaraďuje sa akohttp://wwwg.uni-klu.ac.at/eeo/Istriotisch.pdf  str. 88http://www.ethnologue.com/subgroups/italo-dalmatian-0Dardano, M., Trifone, P.: Grammatica Italiana, 1992, najmä str. 46:
nárečie benátskeho nárečia taliančiny patriaceho medzi severné nárečia taliančiny (resp. nárečie samostatného benátskeho jazyka) alebo
nárečie patriace medzi severné nárečia taliančiny (popri benátskych nárečiach a galoitalických nárečiach) alebo
románsky jazyk príbuzný s taliančinou (spolu patria medzi tzv. italodalmátske románske jazyky) alebo
románsky jazyk príbuzný s (už vymretou) dalmatínčinou (spolu tvoria tzv. ilýrsko-románske jazyky) alebo
románsky jazyk príbuzný s friulčinou (spolu patria medzi tzv. rétorománske jazyky) alebo
románsky jazyk pôvodne príbuzný aj s friulčinou aj s dalmatínčinou (všetky tieto tri dnešné jazyky tvorili pôvodne jeden jazyk), ktorý bol (zhruba od 10. stor.) silno ovplyvnený benátčinou alebo
úplne osobitný románsky jazyk

 Iné románske jazyky na Istrii 
Istrijčina je odlišná od dvoch ďalších románskych nárečí/jazykov, ktorými sa hovorí na Istrii: Je to jednak tzv. „istrobenátčina“ (t.j. istrijské nárečia patriace pod benátske nárečia taliančiny) a jednak istrorumunčina (románsky jazyk, zaraďovaný niekedy ako nárečie rumunčiny). Keďže sa benátske nárečia niekedy zaraďujú ako samostatný románsky jazyk, je „istrobenátčina“ v takom prípade nárečím benátskeho jazyka a nie taliančiny.http://www.istrianet.org/istria/languages/intro.htm

 Referencie 

 Externé odkazy 

Kategória:Románske jazyky
Kategória:Jazyky v Chorvátsku